Zdochlinárovité

Zdochlinárovité (Silphidae) je čeľaď chrobákov. Obsahuje 183 druhov. Majú zvyčajne ploché a mäkké telo pričom sú dlhé 4 mm alebo až 4 – 5 cm. Čierne alebo hnedé sfarbenie môžu dopĺňať jasnožlté alebo červené znaky. Čeľad sa delín na dve podčeľade Silphinae a Nicrophorinae.

Druhy živiace sa zdochlinami, napríklad hrobárik (Necrophorus), majú krátke krovky, spod ktorých prečnieva niekoľko článkov bruška. Tieto chrobáky zahrabávajú telá malých živočíchov a kladú na ne vajíčka. Adultné jedince často kŕmia larvy vyvrhnutou potravou. 

Nie všetky druhy sa živia zdochlinami. Niektoré sú dravé alebo bylinožravé. Väčšina lariev sa živí zdochlinami stavovcov.

Zdochlinár hnedkastý (Blitophaga opaca L.) a zdochlinár vlnkovaný (Blitophaga undata Miill.) sú škodcovia cvikle.

Výskyt
Vyskytujú sa hlavne na severnej pologuli, na zemi blízko zdochlín, hnojísk a húb. Na území Slovenska žije približne 40 druhov.V. Franc: Systém a fylogenéza živočíchov – bezchordáty (Doplnené a prepracované vydanie, vol. 4), str. 40

 Referencie 

 Iné projekty 

Kategória:Zdochlinárovité